
Kroatian kieli 


Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

^ Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Kroatian eli kroaatin kieli on eteläslaavilaisten kielten 
läntiseen haaraan kuuluvan serbokroaatin kielen 
Kroatiassa käytettävä standardoitu muoto. Saman 
kielen muita standardeja ovat Serbian kieli, bosnian 
kieli ja montenegron kieli. Kroatiaa puhuu 
äidinkielenään 5,5 miljoonaa ihmistä, joista 3,98 
miljoonaa asuu Kroatiassa.^ 


Luokittelu ja piirteet 


Kroaatin kieli kuuluu slaavilaisten kielten 
eteläslaavilaiseen läntiseen haaraan. Kroaatin 
kirjallinen traditio on syntynyt latinalaisen kirjaimiston 
katolisen kulttuuritradition yhteydessä kun taas serbiä 
on pohjautunut kyrillisin kirjaimin kirjoitettuun 
kirkkoslaavin paikalliseen varianttiin ja serbialainen 
kirjallinen kulttuuri ortodoksiseen kulttuuritraditioon. 

Kroatian kieli jakautuu kolmeen päämurteeseen: stokaaviin, kajkaaviin ja cakaaviin, joista kirjakieli 
perustuu stokaavin murteeseen, nimenomaan sen itähertsegovinalaiseen muotoon, joka valittiin kirjakielen 
perustaksi kun serbialle ja kroatialle kehitettiin yhteistä kirjakieltä 1850-luvulta lähtien. 

Kajkaavi on laajasti maan pohjoisosissa puhuttu murre, joka muistuttaa sloveenia. Sen puhujien onkin 
helpompi ymmärtää sloveenia kuin kroatiaaJ 3 ^ Sen nimi tulee mitä-pronominista kaj. Cakaavia puhutaan 
Adrianmeren rannikon saarilla ja Istriassa. Tämä murteen puhujien on vaikea ymmärtää stokaavia, lisäksi 
johtuen laajasta maantieteellisestä ulottuvuudesta ja eristäytyneisyydestä Välimeren saarille murteen sisäiset 
erot ovat pohjoisen ja etelän välillä ovat suuria. Murre on saanut nimensä mitä-pronominin ca mukaan. 

Kroatia eli kroaatti 

Oma nimi 

hrvatski 

Tiedot 

Alue 

^2 Kroatia 


Bosnia ja Hertsegovina 

Serbia 


Ei Montenegro 

Virallinen 

^2 Kroatia 

kieli 

Bosnia ja Hertsegovina 

Vojvodina (Serbia) 

■ Euroopan unioni 

Puhujia 

7 miljoonaa 

Sija 

90 

Kirjaimisto 

latinalainen 

Kielenhuolto Institut za hrvatski jezik i 


jezikoslovlje^" 

Kielitieteellinen luokitus 

Kielikunta 

indoeurooppalaiset kielet 

Kieliryhmä 

slaavilaiset kielet 
eteläslaavilaiset kielet 

Kielikoodit 

ISO 639-1 

hr 

h rv 

hrv (http://www-01.sil.org/iso639- 

3/documentation.asp?id=hrv) 

Stokaavissa on lisäksi kolme erillistä lausuntatapaa 
(izgovor), jotka johtuvat muinaisslaavilaisen jat- 
kirj airuella merkityn äänteen muuttumisesta. 
Ekaavissa (ekavica) jät on muuntunut e-äänteeksi, 
(i)jekaavissa (ijekavica) (i)je-äänteeksi ja ikaavissa 
(ikavica) i-äänteeksi, mistä näiden nimitykset 
myöskin tulevat. Kroatian kirjakieli perustuu 
ijekaavin ääntämiseen, kun ekaavi on leimallisesti 
serbialainen lausuntatapa. Ikaavia käytetään paikoin 
Kroatiassa, mutta ei kirjakielen asemassa. 

Kroaatin kieli on pääpiirteissään säilyttänyt 
kantaslaavin sija- ja sukujärjestelmän. Siinä on 
seitsemän sijamuotoa (nominatiivi, vokatiivi, 
genetiivi, akkusatiivi, lokatiivi, datiivi ja 
instmmentaali) ja kolme sukua (maskuliini, feminiini 
ja neutri). 



Alueet, joilla kroatiaa puhutaan (vuonna 2006). 


Kroaatin kielessä on 30 foneemia, joista 5 vokaalia ja 

25 konsonanttia. Kirjoittaessa käytetään Ljudevit Gajin tekemää Jan Husin tsekin kielen 
kirjoitusjärjestelmään pemstuvia latinalaisia ja pääasiassa olevia foneemisia aakkosia: 

Kroaatissa esiintyy myös erityinen intonaatio eli sävelkulku, joka erottaa homografit toisistaan — vokaali 
voi siis olla joko pitkä tai lyhyt (aivan niin kuin suomen kielessä), ja kun vokaali painotetaan niin se 
lausutaan laskevalla tai nousevalla toonilla. Sanaintonaatioita on yhteensä neljä: lyhyt laskeva 
(kaksoisgravis), lyhyt nouseva ' ( gravis) , pitkä laskeva w (ylösalaisin käännetty breve eli lyhyysmerkki), ja 
pitkä nouseva ' (akuutti). Painottamattomat pitkät vokaalit merkitään pituusmerkillä - , ja painottamattomia 
lyhyitä vokaaleja ei merkitä millään tarkkeella. Näitä tarkkeita ei kuitenkaan käytetä arkikirjoituksessa. 

Kroatian kirjakielen historiaa 


Kielimuodolla, jota nykyisin kutsutaan kroaatin kieleksi, on 
historiansa aikana ollut useita eri nimiä. Sitä on kutsuttu eri 
aikoina mm. nimillä ilirski, slavonski, dalmatinski, 
srpskohrvatski/hrvatskosrpski ja srpski ili hrvatski/hrvatski ili 
srpski. 

1300-1400-luvulle asti kroaatin kirjakielen kehitys perustui 
glagoliittisilla kirjaimilla kirjoitettuun kroatialaiseen versioon 
kirkkoslaavista. 1400-luvulla alkoi kehittyä paikallisia kirjallisia 
traditioita, jotka perustuivat paikallisiin mnrreryhmiin 
cakaaviin, kajkaaviin ja läntiseen stokaaviin, joka jakautui vielä 



Kroatian kieltä n. 1000-1100. 










































ijekaaviseen, ekaaviseen ja ikaaviseen varianttiin. Ensimmäinen 
yleisempi kirjakieli pohjautui cakaaviin ja tuli tunnetuksi 1500- 
luvulla Marko Marulicin näytelmästä Sudita (1521), jota 
pidetään kroatialaisen kansallisen kirjallisuuden perustana. 

Voimakkaat murre-erot tekivät vaikeaksi yhtenäisen kirjakielen 
luomisen. Dubrovnikin alueen stokaavinen kirjallisuus oli 
kuitenkin arvostettua yli murrerajojen, ja 1800-luvun alussa 
kiinnostus stokaaviin perustuvan kirjakielen kehittämiseen 
kasvoi. Erityisesti yhtenäisen kirjakielen kehittämiseen kannusti 
poliittinen tilanne - pelko kulttuurisesta assimilaatiosta 
unkarilaisiin. 

1800-luvulla panslavismin hengessä toiminut illyristinen liike ja sen johtohahmo Ljudevit Gaj pyrkivät 
yhdistämään kaikki eteläslaavit (ensisijaisesti sloveenit, kroaatit ja serbit) yhteisen illyyri-nimikkeen alle. 
He toivoivat myös, että Ljudevit Gaj n kehittelemästä uudesta kirjoitussysteemistä ja stokaavin ijekaaviseen 
varianttiin perustuvasta kirjakielestä tulisi koko alueen yhteinen kieli. 

Kroatian kirjakielen pohjaksi tuli kuitenkin lopulta serbialaisen Vuk Karadzicin luoma, stokaaviin 
pohjautuva kielioppi. Vuonna 1850 useat kroatialaisen älymystön edustajat yhdessä Karadzicin ja toisen 
serbin Dura Danicicin kanssa allekirjoittivat Wienin kirjakielisopimuksen (Becki knjizevni dogovor ), jossa 
hyväksyttiin Karadzicin ortografiset periaatteet. Yhteisellä kirjakielipohjalla serbien kanssa oli helpompi 
nousta vastustamaan unkarilaistamista. 

Sopimuksen hyväksyminen ei kuitenkaan vielä tarkoittanut uuden standardin omaksumista kroaattien tai 
serbien keskuudessa. Se kohtasi paljon vastustusta, eivätkä edes kaikki sopimuksen allekirjoittajat 
noudattaneet uutta standardia. Sopimusta voikin pitää enemmän serbien ja kroaattien kansallisen 
yhtenäisyyden ja siihen kuuluvan yhteisen kielen julistuksena kuin serbokroaatin tai kroatoserbian 
perustamisasiakirjana. Varsinainen kirjakielen standardointi tapahtui polarisoidusti Serbian ja Kroatian 
keskuksissa. 



ie. 


Kroatian kieltä n. 1380-1400. 



Kartta kroatian murteista; cakaavi 
sinisellä, kajkaavi violetilla ja stokaavi 
vihreällä. 


Jugoslavian perustamisen myötä syntynyt oppi kansallisesta 
yhtenäisyydestä ( narodno jedinstvo ) kielsi kaikki kroaattien, 
serbien ja sloveenien väliset kansalliset tai kielelliset erot. 
Jugoslavian keskusvaltainen politiikka herätti kuitenkin 
vastustusta kroaattien keskuudessa, jotka kokivat, että heidät 
pyrittiin assimiloimaan serbeihin. Sotien välisenä aikana 
syntynyt käsitys, että kroaatit eivät ole kielellisesti tasa- 
arvoisessa asemassa serbien kanssa, hajotti kielipoliittista 
yhtenäistämisohj elmaa. 

Toisen maailmansodan aikana luotiin saksalaisten suojeluksessa 
vuonna 1941 Kroatian itsenäinen valtio NDH ( Nezavisna 
Drzava Hrvatska ). Aikaisempien yhdistämispyrkimysten 
vastapainoksi pyrittiin nyt erottamaan kroaatin kirjakieltä 
mahdollisimman paljon serbiasta. Kirjakieleen tuotiin vuonna 
1942 takaisin vuotta 1892 edeltänyt etymologinen ortografia 
(Koriensko pisanje ). 


Kroaatin sanastoa kehitettiin mahdollisimman puristiseen 
suuntaan, ja jokapäiväiseen kielenkäyttöön alettiin palauttaa aikaisemmin käytössä olleita kroatialaisina 
pidettyjä sanoja. Erityisesti serbismeinä pidettyjä sanoja pyrittiin poistamaan kielestä. Sellaisten sanojen 
tilalle, joilla ei ollut olemassa kroatialaista vastinetta, luotiin suuri joukko uudissanoja. Voimakas purismi 




























herätti kuitenkin paljon vastustusta, eikä tämän aikakauden laina- ja uudissanoista yhtään juurtunut 
jokapäiväiseen kielenkäyttöön. Kirjakielestäkin ne poistettiin vuonna 1945 saksalaisvallan ja NDH:n 
kaaduttua. 

Toisen maailmansodan jälkeen muodostettu sosialistinen Jugoslavian kansantasavalta (vuodesta 1963 alkaen 
Jugoslavian sosialistinen liittotasavalta) perustui ainakin näennäisesti kaikkien sen kansallisuuksien tasa- 
arvoisuuteen. Tähän sisältyi kaikkien kansojen - ainakin niiden, jotka Jugoslaviassa käsitettiin kansoiksi - 
oikeus käyttää omaa kieltään. Vuoden 1945 perustuslaissa tunnustettiin neljä virallista kansallista kieltä: 
serbiä, kroaatti, sloveeni ja makedonian kieli. Kielikysymys nousi kuitenkin taas esiin 1950-luvulla, jolloin 
alettiin uudestaan keskittää hallintoa ja yhtenäistää kieltä. 

Serbialainen kirjallisuusjärjestö Matica Srpska järjesti joulukuussa 1954 johtavien asiantuntijoiden 
tapaamisen Novi Sadissa. Siellä syntyneessä sopimuksessa (Novi Sadski dogovor ) vahvistettiin latinalaisen 
ja kyrillisen kirjaimiston sekä ijekaavisen ja ekaavisen variantin tasa-arvoinen asema. Samalla siinä 
kuitenkin painotettiin, että serbien, kroaattien ja montenegrolaisten puhuma kieli oli yksi ja sama. Samoin 
todettiin kirjakielen suhteen. Sillä katsottiin kuitenkin olevan kaksi varianttia. 

Novi Sadin sopimus ei kuitenkaan ollut kaikkien mieleen. Vastustajat tarttuivat erityisesti dokumentin 
ilmaisuun saman kielen kahdesta variantista. Maaliskuussa 1967 joukko johtavia kroatialaisia 
kulttuurihenkilöitä julkaisi kroaatin kirjakielen nimestä ja asemasta julistuksen ( Deklaracija o nazivu i 
polozaju hrvatskog knjizevnog jezika), jossa vaadittiin kroaateille oikeutta kutsua omaa kieltään kroaatiksi. 
Allekirjoittajien joukossa oli monia, jotka olivat aikaisemmin olleet allekirjoittamassa Novi Sadin 
sopimusta. 

Vuonna 1974 Jugoslavian perustuslakiin kirjattiin, että kroaatin kirjakieli oli Kroatian sosialistisen 
tasavallan virallinen kieli. 

Kroatian itsenäistyttyä vuonna 1991 kroatian kieltä on pyritty kehittämään puristisempaan suuntaan ja 
erilaisia serbismejä on pyritty poistamaan sanastosta ja korvaamaan niitä muun muassa NDH:n aikaisilla 
uudissanoilla. 

Aiheesta muualla 

■ Learn-Croatian.com (http://learn-croatian.com) (englanniksi) 

Slaavilaiset kielet 

bosnia | bulgaria | kasubi | kroatia | makedonia | montenegro | polabi | puola | ruteeni | serbiä | serbokroatia | 
slovakki | sloveeni | slovintsi | sorbi | tsekki | ukraina | valko venäjä | venäjä 

Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 

